techiaith/cofnodycynulliad_en-cy huggingface dataset:
English: Okay, thanks. Just to say that we're all very content that the vaccines and the vaccination plan have been very successful here in Wales. Of course, we're in a situation now where we are not going to continue with the passes, but, of course, people have an opportunity, if they want to, to use them. And, of course, if it is something that they decide to do, they will have to make that decision and, obviously, there will be no resources from the Welsh Government for that as a result of that.
Welsh: Ocê, diolch yn fawr. Jest i ddweud ein bod ni i gyd yn hapus iawn bod y brechlynnau a'r cynllun brechu wedi bod yn hynod o lwyddiannus yma yng Nghymru. Wrth gwrs, rŷn ni mewn sefyllfa nawr lle dŷn ni ddim yn mynd i barhau gyda'r pasys, ond, wrth gwrs, mae cyfle gan bobl, os ydyn nhw'n moyn, i ddefnyddio'r rheini. Ac, wrth gwrs, os ydy hi yn rhywbeth maen nhw'n penderfynu ei gwneud, wrth gwrs, bydd hwnna'n rhywbeth a fydd yn rhaid iddyn nhw ei benderfynu ac, yn amlwg, bydd yna ddim adnoddau yn dod o Lywodraeth Cymru ar gyfer hynny o ganlyniad i hynny.
English: Unlike in England, Russell, we like to follow the science rather than the politics here in Wales when it comes to dealing with COVID, and I'm very pleased to say that the Welsh public seems to have responded positively to that, with around 70 per cent of the public in Wales supporting the approach that the Welsh Government has taken in Wales, compared to about 40 per cent supporting the Conservative approach in England. God knows how they got to 40 per cent, but there we go. I think it's really important also for people to note that there will, of course, be the 21-day review when you will hear in terms of our long-term plans on this coming Friday, from the First Minister. I'm glad to hear that you met with the bereaved families group. These are always really difficult meetings. These people have lost loved ones and I think it is really important that we are extremely sensitive and understanding. Lots of us have lost loved ones to COVID and, of course, when it comes to a specific Wales inquiry, we've made our position quite clear on that on several occasions in the Chamber.
Welsh: Yn wahanol i Loegr, Russell, rydyn ni'n hoffi dilyn y wyddoniaeth yn hytrach na'r wleidyddiaeth yma yng Nghymru o ran delio â COVID, ac rwy'n falch iawn o ddweud ei bod hi'n ymddangos bod y cyhoedd yng Nghymru wedi ymateb yn gadarnhaol i hynny, gyda thua 70 y cant o'r cyhoedd yng Nghymru yn cefnogi'r dull mae Llywodraeth Cymru wedi'i gymryd yng Nghymru, o'i gymharu â thua 40 y cant yn cefnogi dull y Ceidwadwyr yn Lloegr. Duw a ŵyr sut y daethon nhw i 40 y cant, ond dyna ni. Rwy'n credu ei bod yn bwysig iawn hefyd i bobl nodi y bydd yr adolygiad 21 diwrnod, wrth gwrs, pan fyddwch chi'n clywed o ran ein cynlluniau hirdymor, y dydd Gwener nesaf hwn, gan y Prif Weinidog. Rwy'n falch o glywed eich bod chi wedi cwrdd â'r grŵp teuluoedd mewn profedigaeth. Mae'r rhain bob amser yn gyfarfodydd anodd iawn. Mae'r bobl hyn wedi colli anwyliaid ac rwy'n credu ei bod hi'n bwysig iawn ein bod ni'n hynod sensitif a dealladwy. Mae llawer ohonom ni wedi colli anwyliaid i COVID ac, wrth gwrs, pan ddaw'n fater o ymchwiliad penodol i Gymru, rydyn ni wedi gwneud ein safbwynt yn gwbl glir ar hynny droeon yn y Siambr.
English: Rhun, in terms of the continuation of testing, a lot more detail in terms of our plans for testing in the future will be provided on Friday. Of course, we're very aware of how important it is to protect people who are vulnerable, and I do think it's important that you too have met with people who have lost loved ones and I'm sure that you heard what the First Minister said this afternoon about their opportunity to meet people in terms of what's happening in England with the inquiry there. Thank you.
Welsh: Rhun, o ran parhad profi, bydd lot mwy o fanylion ynglŷn â beth yw'n cynlluniau ni ar gyfer profi yn y dyfodol ar ddydd Gwener. Rŷn ni, wrth gwrs, yn ymwybodol iawn o ba mor bwysig yw hi i ddiogelu pobl sydd yn fregus a dwi'n meddwl ei bod hi'n bwysig hefyd eich bod chi wedi cwrdd â'r bobl sydd wedi colli anwyliaid a dwi'n siŵr y clywoch chi'r hyn a ddywedodd y Prif Weinidog y prynhawn yma ynglŷn â'u cyfle nhw i gwrdd â phobl o ran beth sy'n digwydd yn Lloegr gyda'r inquiry yna. Diolch yn fawr.
English: The proposal is to agree the motion. Does any Member object? [ Objection. ] There is an objection, and I will defer voting until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad. ] Oes, mae yna wrthwynebiad, ac felly fe fyddwn ni'n gohirio'r bleidlais tan y cyfnod pleidleisio.
English: We will now to item 9, Eggs (Wales) Regulations 2022, and I call on the Minister for rural affairs to the motion.
Welsh: Eitem 9 sydd nesaf, Rheoliadau Wyau (Cymru) 2022, a dwi'n galw ar y Gweinidog materion gwledig i wneud y cynnig yma'n ffurfiol.
English: There are no speakers under this item, so the proposal is to agree the motion. Does any Member object? No, there are no objections, and therefore the motion is agreed in accordance with Standing Order 12.36.
Welsh: Does yna ddim siaradwyr, felly y cwestiwn yw: a ddylid derbyn y cynnig? A oes unrhyw Aelod yn gwrthwynebu'r cynnig? Na, does yna ddim gwrthwynebiad, ac felly mae'r cynnig yna wedi ei dderbyn yn unol â Rheol Sefydlog 12.36.
English: We now move to the legislative consent motion on the Subsidy Control Bill, and I call on the Minister for finance to move the motion. Rebecca Evans.
Welsh: Y cynnig cydsyniad deddfwriaethol ar y Bil Rheoli Cymorthdaliadau sydd nesaf, a dwi'n galw ar y Gweinidog cyllid i wneud y cynnig yma. Rebecca Evans.
English: Thank you, Llywydd. We have published two reports on the memorandum laid by the Welsh Government on the Subsidy Control Bill, the first in December and the second last week.
Welsh: Diolch, Lywydd. Rydym wedi cyhoeddi dau adroddiad ar y memorandwm a osodwyd gan Lywodraeth Cymru ynghylch y Bil Rheoli Cymorthdaliadau, y cyntaf ym mis Rhagfyr a'r ail yr wythnos diwethaf.
English: I listened to what you said; you say that we've had an opportunity to design a specific UK-wide subsidy control regime in this instance. Do you, therefore, regret that the UK Government has ignored all the representations made by both the Welsh Government and this Senedd?
Welsh: Fe wnes i wrando ar yr hyn y gwnaethoch chi ei ddweud; rydych chi'n dweud ein bod ni wedi cael cyfle i gynllunio cyfundrefn benodol ar gyfer rheoli cymhorthdal ledled y DU yn yr achos hwn. Ydych chi, felly, yn gresynu bod Llywodraeth y DU wedi anwybyddu'r holl sylwadau a wnaed gan Lywodraeth Cymru a'r Senedd hon?
English: I don't believe that it has ignored the representations that have been made.
Welsh: Dydw i ddim yn credu ei fod wedi anwybyddu'r sylwadau sydd wedi'u gwneud.
English: Name one that it has accepted.
Welsh: Enwch un mae wedi'i dderbyn.
English: Diolch, Llywydd. I would like to begin by thanking the Chair of the Legislation, Justice and Constitution Committee for their work and for their efforts to engage with the UK Government and to get clarity. It is a matter of regret, I think, that a response hasn't been forthcoming. I must say that the Welsh Government has engaged completely in good faith with the UK Government on this matter to seek to get the best outcomes for us here in Wales. Some amendments have been proposed, but they go nowhere near addressing the concerns that we have. We have concerns about the lack of detail on the face of the Bill, about the general imbalance of power within the Bill and the lack of any consenting or consultation, even, with the devolved Governments. We're concerned about the unacceptable impact on constitutional principles, particularly in relation to the judicial review of devolved primary legislation. And, of course, we are concerned that there is an apparent creation of a two-tier system of law whereby primary legislation created by the democratically elected Senedd - [ Interruption.] In a moment - in relation to Wales isn't held to the same esteem as legislation created in Westminster in relation to England. And of course, I stress that our concerns aren't about judicial review in general; it's about that lack of equality in the way in which legislation is perceived.
Welsh: Diolch, Llywydd. Hoffwn ddechrau drwy ddiolch i Gadeirydd y Pwyllgor Deddfwriaeth, Cyfiawnder a'r Cyfansoddiad am eu gwaith ac am eu hymdrechion i ymgysylltu â Llywodraeth y DU a chael eglurder. Mae'n destun gofid, yn fy marn i, nad oes ymateb wedi dod i law. Rhaid i mi ddweud bod Llywodraeth Cymru wedi ymgysylltu'n gwbl ddidwyll â Llywodraeth y DU ar y mater hwn i geisio cael y canlyniadau gorau i ni yma yng Nghymru. Mae rhai gwelliannau wedi'u cynnig, ond nid ydyn nhw'n mynd yn agos at fynd i'r afael â'r pryderon sydd gennym ni. Mae gennym ni bryderon am y diffyg manylion ar wyneb y Bil, am yr anghydbwysedd cyffredinol mewn grym yn y Bil a diffyg unrhyw gydsyniad neu ymgynghori, hyd yn oed, gyda'r Llywodraethau datganoledig. Rydym ni'n pryderu am yr effaith annerbyniol ar egwyddorion cyfansoddiadol, yn enwedig mewn perthynas â'r adolygiad barnwrol o ddeddfwriaeth sylfaenol ddatganoledig. Ac, wrth gwrs, rydym ni'n pryderu bod system gyfreithiol ddwy haen ymddangosiadol yn cael ei chreu lle nad yw deddfwriaeth sylfaenol a grëwyd gan y Senedd a etholwyd yn ddemocrataidd - [ Torri ar draws.] Mewn munud - mewn perthynas â Chymru yn cael yr un parch â deddfwriaeth a grëwyd yn San Steffan mewn perthynas â Lloegr. Ac wrth gwrs, rydw i'n pwysleisio nad yw ein pryderon yn ymwneud ag adolygiad barnwrol yn gyffredinol; mae'n ymwneud â'r diffyg cydraddoldeb hwnnw yn y ffordd y canfyddir deddfwriaeth.
English: I'm grateful to you for taking the intervention. You just listed a whole host of concerns -
Welsh: Rwy'n ddiolchgar i chi am gymryd yr ymyriad. Rydych chi newydd restru llu o bryderon -
English: I haven't finished yet. [ Laughter.]
Welsh: Dydw i ddim wedi gorffen eto. [ Chwerthin.]
English: I'm sure you've got a catalogue of more. But can I ask you: all of those concerns could have equally been made of the previous EU subsidy regime; did you ever singly raise one of those concerns with the European Commission in relation to the previous regime, which we had to endure for so many years?
Welsh: Rwy'n siŵr bod gennych chi gatalog o fwy. Ond gaf i ofyn i chi: gallai'r holl bryderon hynny fod wedi cael eu gwneud yr un fath i drefn cymhorthdal flaenorol yr UE; wnaethoch chi erioed godi un o'r pryderon hynny gyda'r Comisiwn Ewropeaidd mewn perthynas â'r gyfundrefn flaenorol, y bu'n rhaid i ni ei dioddef am gynifer o flynyddoedd?
English: The proposal is to agree the motion. Does any Member object? [ Objection. ] There is an objection, and therefore I will defer voting until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Mae yna wrthwynebiad, ac felly dwi'n gohirio'r bleidlais tan y cyfnod pleidleisio.
English: The next item is a motion to suspend Standing Orders to allow items 11 and 12 to be debated. I call on the Minister for Social Justice to move the motion.
Welsh: Y cynnig nesaf yw i atal Rheolau Sefydlog dros dro er mwyn caniatáu i eitemau 11 a 12 gael eu trafod. Dwi'n galw ar y Gweinidog Cyfiawnder Cymdeithasol i wneud y cynnig hwnnw.
English: Thank you. The proposal is therefore to suspend Standing Orders. Does any Member object? No. There are no objections, and therefore the motion is agreed.
Welsh: Diolch. Y cynnig, felly, yw i atal Rheolau Sefydlog dros dro. A oes unrhyw Aelod yn gwrthwynebu? Nac oes. Dim gwrthwynebiad i wneud hynny. Felly, derbynnir y cynnig.
English: The next items are, therefore, items 11 and 12, and in accordance with Standing Order 12.24, unless a Member objects, the two motions under items 11 and 12, the legislative consent motions on the Police, Crime, Sentencing and Courts Bill, will be grouped for debate but with votes taken separately for items 11 and 12. I see no objections to that grouping.
Welsh: Yr eitemau nesaf, felly, yw eitem 11 ac eitem 12, ac yn unol â Rheol Sefydlog 12.24, ac oni bai fod yna Aelod yn gwrthwynebu hyn caiff y ddau gynnig o dan eitemau 11 a 12, cynigion cydsyniad deddfwriaethol ar Fil yr Heddlu, Troseddu, Dedfrydu a'r Llysoedd, eu grwpio i'w trafod ond fe fydd yna bleidleisiau ar wahân i eitemau 11 a 12. Dwi ddim yn gweld bod gwrthwynebiad i'r grwpio hynny.
English: And I call on the Minister for Social Justice to move the motions. Jane Hutt.
Welsh: Felly, dwi'n galw ar y Gweinidog Cyfiawnder Cymdeithasol i gyflwyno'r cynigion yma. Jane Hutt.
English: How many times have we spoken here also about the need to tackle violence against women and girls, yet the amendment to make misogyny a hate crime, introduced by the Lords, was voted down by the Tory Members of Parliament? This at a time when trust in the police, particularly the trust of women, has been so damaged, and crimes motivated by gender hatred are rising and prosecutions falling. There are so many other clauses contained within this lengthy and chaotic Bill, and it is chaotic, that will have a disproportionate impact on minorities, on women, on children, on marginalised groups and on our civil rights, and will certainly worsen the inequalities in our justice system - a justice system that, if it is truly to serve the best interests of the people of Wales, to truly serve our communities and support our vision of a fair, accountable system of governance, and that will protect us from the creeping and deliberate authoritarianism of the Tory Westminster Government, must be devolved to Wales. Diolch.
Welsh: Sawl gwaith ydym ni wedi siarad yma hefyd am yr angen i fynd i'r afael â thrais yn erbyn menywod a merched, ac eto cafodd y gwelliant i wneud casineb at fenywod yn drosedd gasineb, a gyflwynwyd gan yr Arglwyddi, ei wrthod gan Aelodau Seneddol y Torïaid? Mae hyn ar adeg pan fo ymddiriedaeth yn yr heddlu, yn enwedig ymddiriedaeth menywod, wedi'i ddifrodi gymaint, ac mae troseddau sy'n cael eu hysgogi gan gasineb rhywedd yn cynyddu ac erlyniadau'n gostwng. Mae cymaint o gymalau eraill wedi'u cynnwys yn y Bil hirfaith ac anhrefnus hwn, ac mae yn anhrefnus, a fydd yn cael effaith anghymesur ar leiafrifoedd, ar fenywod, ar blant, ar grwpiau ymylol ac ar ein hawliau sifil, a bydd yn sicr yn gwaethygu'r anghydraddoldebau yn ein system gyfiawnder - system gyfiawnder, os yw'n wirioneddol am wasanaethu buddiannau pobl Cymru, i wasanaethu ein cymunedau'n wirioneddol a chefnogi ein gweledigaeth o system lywodraethu deg, atebol, a fydd yn ein hamddiffyn rhag awdurdodaeth ymledol a bwriadol Llywodraeth Dorïaidd San Steffan, y mae'n rhaid ei datganoli i Gymru. Diolch.
English: Will you take an intervention, Minister?
Welsh: A wnewch chi gymryd ymyriad, Gweinidog?
English: Thank you. I had hoped to make a two or three-minute contribution. Obviously, I haven't got time for that, but do you acknowledge - ? You refer to the defeat in the House of Lords, and some of the measures that the Lords rejected cannot now be featured in the final legislation. Do you recognise that these include one of the most high-profile proposals, which would have made it illegal for protestors to cause serious disruption by locking themselves to things? And do you recognise, more broadly, that the measures and new powers originally proposed to stop protests in England and Wales if they are deemed to be too noisy and disruptive are now also not being included in this legislation? In fact, many of the things that we're hearing objections to are no longer in this legislation and cannot be included within it, and would require a Government to bring forward a different Bill to introduce them.
Welsh: Diolch. Roeddwn i wedi gobeithio gwneud cyfraniad o ddau neu dri munud. Yn amlwg, nid oes gen i amser ar gyfer hynny, ond ydych chi'n cydnabod - ? Rydych chi'n cyfeirio at y trechu yn Nhŷ'r Arglwyddi, ac ni ellir cynnwys rhai o'r mesurau a wrthodwyd gan yr Arglwyddi nawr yn y ddeddfwriaeth derfynol. Ydych chi'n cydnabod bod y rhain yn cynnwys un o'r cynigion mwyaf amlwg, a fyddai wedi ei gwneud yn anghyfreithlon i brotestwyr achosi aflonyddwch difrifol drwy gloi eu hunain i bethau? Ac a ydych chi'n cydnabod, yn fwy cyffredinol, nad yw'r mesurau a'r pwerau newydd a gynigiwyd yn wreiddiol i atal protestiadau yng Nghymru a Lloegr os bernir eu bod yn rhy swnllyd ac aflonyddgar bellach yn cael eu cynnwys yn y ddeddfwriaeth hon? Yn wir, nid yw llawer o'r pethau rydym ni'n clywed gwrthwynebiadau iddyn nhw bellach yn y ddeddfwriaeth hon ac ni ellir eu cynnwys ynddo, a byddai'n ei gwneud yn ofynnol i Lywodraeth gynnig Bil gwahanol i'w cyflwyno.
English: I'd just like to say again, Mark Isherwood, that we've raised our concerns about clauses that impact on the right to lawful and peaceful protest, and whilst public order is a reserved matter, the noise elements do relate to the environment, which falls within our legislative competence. But the thing about this Bill, and throughout the passage, is there's been this attempt to deal with protest, particularly targeting specific types of protest, which I think we find as well so objectionable. And those amendments that were passed by the Lords - we welcomed those amendments - they went through, rejected by the House of Commons; the UK Government again steamrolling this through. Again, I think this just displays the lack of respect not just for this Senedd, but also for the democratic process. So, Llywydd, I do urge colleagues now to support motion No. 1, repealing the Vagrancy Act. To those clauses, we recommend consent is given, but reject motion No. 2 and the attack on the right to protest, containing the clauses to which I recommend consent is withheld.
Welsh: Hoffwn ddweud eto, Mark Isherwood, ein bod ni wedi codi ein pryderon am gymalau sy'n effeithio ar yr hawl i brotest gyfreithlon a heddychlon, ac er bod trefn gyhoeddus yn fater a gadwyd yn ôl, mae'r elfennau sŵn yn ymwneud â'r amgylchedd, sy'n dod o fewn ein cymhwysedd deddfwriaethol. Ond y peth am y Bil hwn, a thrwy gydol y daith, yw bod ymgais wedi bod i ddelio â phrotest, yn enwedig targedu mathau penodol o brotest, rydyn ni hefyd, rwy'n credu, yn eu cael yn annerbyniol. A'r gwelliannau hynny a basiwyd gan yr Arglwyddi - fe wnaethom groesawu'r gwelliannau hynny - fe aethon nhw drwodd, a chael eu gwrthod gan Dŷ'r Cyffredin; Llywodraeth y DU unwaith eto'n hyrddio hyn. Unwaith eto, rwy'n credu bod hyn yn dangos y diffyg parch nid yn unig i'r Senedd hon, ond hefyd i'r broses ddemocrataidd. Felly, Llywydd, rwy'n annog cydweithwyr nawr i gefnogi cynnig Rhif 1, gan ddiddymu'r Ddeddf Crwydradaeth. I'r cymalau hynny, rydym ni'n argymell bod cydsyniad yn cael ei roi, ond yn gwrthod cynnig Rhif 2 a'r ymosodiad ar yr hawl i brotestio, sy'n cynnwys y cymalau rwyf i'n argymell bod cydsyniad yn cael eu hatal ar eu cyfer.
English: The proposal is to agree the motion under item 11. Does any Member object? [ Objection.] Objection. Therefore we will defer voting under this item until voting time.
Welsh: Y cwestiwn yw: a ddylid derbyn y cynnig o dan eitem 11? A oes unrhyw Aelod yn gwrthwynebu? [ Gwrthwynebiad.] Gwrthwynebiad. Felly, fe fyddwn ni'n gohirio'r bleidlais tan y cyfnod pleidleisio.
English: The next item is item 12, and the proposal is to agree the motion under item 12. Does any Member object? [ Objection.] Yes, we have an objection again, so the voting will be deferred until voting time.
Welsh: Yr eitem nesaf, felly, yw eitem 12. A ddylid derbyn y cynnig o dan eitem 12? A oes unrhyw Aelod yn gwrthwynebu? [ Gwrthwynebiad.] Oes, mae yna wrthwynebiad eto, felly fe fydd y bleidlais yn digwydd yn ystod y cyfnod pleidleisio.
English: And we will now move to voting time, but we will need to take a short break to prepare for the vote, which is virtual for some. A short break, then.
Welsh: Ar hynny, byddwn ni'n cymryd y cyfnod pleidleisio nesaf, ond, cyn hynny, fe fydd angen i ni gymryd toriad, jest i baratoi ar gyfer y bleidlais, sy'n rhithiol i rai. Toriad byr, felly.
English: That brings us to voting time. The first vote is on item 8, the Health Protection (Coronavirus Restrictions) (No. 5) (Wales) (Amendment) (No. 5) Regulations 2022. I call for a vote on the motion, tabled in the name of Lesley Griffiths. Open the vote. Close the vote. In favour 38, 14 abstentions, none against, and therefore the regulations are agreed.
Welsh: Dyma'r ni'n cyrraedd y cyfnod pleidleisio, felly. Eitem 8 yw'r bleidlais gyntaf. Y Rheoliadau Diogelu Iechyd (Cyfyngiadau Coronafeirws) (Rhif 5) (Cymru) (Diwygio) (Rhif 5) 2022 yw'r bleidlais yma, ac mae'r cynnig wedi'i gyflwyno gan Lesley Griffiths. Agor y bleidlais. Cau'r bleidlais. O blaid 38, 14 yn ymatal, neb yn erbyn, ac felly mae'r rheoliadau hynny wedi cael eu cymeradwyo.
English: We move now to item 10, which is the LCM on the Subsidy Control Bill. I call for a vote on the motion, tabled in the name of Rebecca Evans. Open the vote. Close the vote. In favour 15, no abstentions, 37 against, and therefore the motion is not agreed.
Welsh: Eitem 10 yw'r bleidlais nesaf, ar y cynnig cydsyniad deddfwriaethol ar y Bil Rheoli Cymorthdaliadau. Dwi'n galw am bleidlais ar y cynnig, a gyflwynwyd yn enw Rebecca Evans. Agor y bleidlais. Cau'r bleidlais. O blaid 15, neb yn ymatal, 37 yn erbyn, felly mae'r cydsyniad yna wedi'i wrthod.
English: We move to item 11 now, which is the LCM on the Police, Crime, Sentencing and Courts Bill, motion 1. I call for a vote on the motion, tabled in the name of Jane Hutt. Open the vote. Close the vote. In favour 40, one abstention and 11 against. Therefore, the motion is agreed.
Welsh: Eitem 11 sydd nesaf, sef y cynnig cydsyniad deddfwriaethol ar Fil yr Heddlu, Troseddu, Dedfrydu a'r Llysoedd, cynnig 1. Dwi'n galw am bleidlais ar y cynnig hynny, a gyflwynwyd yn enw Jane Hutt. Agor y bleidlais. Cau'r bleidlais. O blaid 40, un yn ymatal, 11 yn erbyn. Felly, mae'r cynnig yna wedi'i gymeradwyo.
English: We move now to item 12, the LCM on the Police, Crime, Sentencing and Courts Bill, motion 2. I call for a vote on the motion, tabled in the name of Jane Hutt. Close the vote. In favour 15, no abstentions, 37 against, and therefore the motion is not agreed.
Welsh: Eitem 12 yw'r bleidlais nesaf, ar y cynnig cydsyniad deddfwriaethol ar Fil yr Heddlu, Troseddu, Dedfrydu a'r Llysoedd, cynnig 2. Mae'r bleidlais wedi cael ei gynnig gan Jane Hutt. Dwi'n agor y bleidlais. Cau'r bleidlais. O blaid 15, neb yn ymatal, 37 yn erbyn, ac felly mae'r cydsyniad ar gyfer y cynnig yna wedi'i wrthod.
English: That concludes our proceedings for this evening.
Welsh: Dyna ni. Dyna ddiwedd ar ein gwaith ni heno.